Document ID: /roh_data/filtered/fineweb-2-filterrobots_roh.jsonl.gz/25251

La societad svizra d’emploiadas KFMV argumentescha, che las pli bleras branschas sajan puspè sa revegnidas e sa sviluppian positivamain. Uss duajan pudair profitar er ils collavuraturs e las collavuraturas, scriva la societad en ina communicaziun a las medias.
KFMV: «Las stentas dals collavuraturs duajan vegnir remuneradas»
Perquai saja giustifitgà da pretender en tut las branschas in augment da paja d'almain 0,75% – en singuls cas schizunt enfin 1,5%. Las interpresas svizras hajan pudì mussar ch’ellas sajan robustas e cumpetitivas. Quai saja per gronda part dad engraziar a l'engaschi dals collavuraturs, argumentescha la societad. Plinavant sajan era ils custs da vita creschids ils ultims onns.
RR novitads 11:00
La KFMV è...
... en rumantsch la Societad svizra d’emploiadas ed emploiads da commerzi. Tenor sia pagina en la rait è ella l’organisaziun professiunala la pli gronda per emploiadas ed emploiads en il sectur. Ina da sias 29 secziuns è er en la regiun da la Svizra Sidorientala cun secretariat a Cuira.